Tadić i Nikolić u drugom krugu, SNS dobila najviše glasova
Prema poslednjim podacima RIK-a i obrađenih 97,5 odsto biračkih mesta, koalicija oko SNS osvojila 24,01 odsto glasova ili 73 mandata
﻿﻿ Koalicija koju predvodi Demokratska stranka dobila je dva procenata glasova ma-nje i imaće 67 poslaničkih mandata, dok je koalicija SPS-JS-PUPS osvojila je 14,54 odsto glasova ili 44 mandata. Po podacima RIK-a u parlament ulazi i DSS koja je osvojila 7 odsto ili 21 mandat, koalicija Preokret oko LDP-a sa 6,53 ili 20 mandata, Ujedinjeni regioni Srbije sa 5,51 odsto glasova ili 16 mandata, dok su manjinske stranke osvojile ukupno 9 mandata. Svoje podatke izneo je i Cesid i oni se malo razlikuju od podaka RIK-a, ali ne u meri da se menjaju odnosi među strankama. A dvojica predsedničkih kandidata koji će se u drugom krugu boriti za mesto predsednika Srbije odmah su nastavili kampanju –  u Pančevu, a  u okolini Beograda, dok je danas najtraženiji političar u Srbiji ipak lider SPS-a , od čije će odluke zavisiti i slika buduće vlade. Sam Dačić smatra da je pitanje nove vlade, kao i podrške koju će SPS dati jednom od dvojice predsedničkih kandidata stvar ukupnog dogovora koji treba da se postigne pre 20-tog maja i drugog kruga predsedničkih izbora: Iako je lider SPS-a rekao i da bi bilo logično da se nastavi dosadašnja uspešna saradnja sa demokratama, predsednik DS-a Boris Tadić je izjavio da pitanje nove vlade treba razmatrati tek nakon predsedničkih izbora, bez obzira hoće li ga doskorašnji partneri u vladi podržati u drugom krugu: Lider SNS-a Tomislav Nikolić je jučerašnje izjave Ivice Dačića o tome da se sada SPS o svemu pita ocenio kao ucene i javno poniženje kandidata i stranaka koji su osvojili više glasova od njega: A osim domaćih, jučerašnje izbore nadgledali su i međunarodni posmatrači iz OEBS-a i Parlamentarne skupštine saveta Evrope, koji su ocenili da su opšti izbori u Srbiji bili regularni, da su protekli u mirnoj atmosferi, ali i da nedostatak kritičkog i analitičkog izveštavanja medija nije pomogao biračima u izboru. Učinjen je korak ka zreloj demokratiji, ali je potrebno još unaprediti biračke spiskove, a Srbija bi trebalo da ekonomski ojača, ističu strani posmatrači.